MUNICIPIUL TIMIŞOARA
BIROUL SPORT-CULTURĂ
COMPARTIMENT SPORT
Nr. SC2019-          / 

          
                                                   RAPORT  DE  SPECIALITATE  


              Având în vedere Expunerea de motive nr. SC2019–14100/ 06.06.2019 a Primarului Municipiului Timişoara şi Proiectul de Hotărâre privind aprobarea Regulamentului privind finanţarea de la bugetul local a proiectelor iniţiate de către  structuri sportive de drept public,  unităţi şi instituţii de învăţământ, alte organizaţii sportive, din cadrul programelor sportive de utilitate publică 


	                                          Facem următoarele precizări:
Prin H.C.L.M.T.nr.264/04.07.2017 s-a aprobat Regulamentul privind regimul finanţărilor nerambursabile acordate de la bugetul local al Municipiului Timişoara, pentru proiecte de activitate sportivă, în baza prevederilor Legii 69/2000- a educaţiei fizice şi sportului, cu modificările şi completările ulterioare. Acesta prevedea urmatoarele:
- Solicitanţii eligibili pentru finanţare pot fi: asociaţii nelucrative având ca membru asociat Consiliul Local Timişoara, în structura mono sau polisportiva; cluburi sportive de drept public înfiinţate pe raza municipiului Timişoara, în structura mono sau polisportiva, persoane juridice înfiinţate ca instituţii publice în subordinea administraţiei publice centrale, locale sau a instituţiilor de învăţământ superior de stat; cluburi sportive de drept privat înfiinţate pe raza municipiului Timişoara, constituite ca persoane juridice fără scop patrimonial, deţinătoare ale certificatului de identitate sportivă, în structura mono sau polisportivă;. asociaţii judeţene pe ramuri de sport, cu activitate în raza municipiului Timişoara, afiliate la federaţiile sportive corespondente;. federaţii sportive naţionale; direcţii judeţene pentru sport şi tineret, inspectorate şcolare judeţene, Comitetul Olimpic şi Sportiv Român; asociaţii ori fundaţii, constituite conform legii.  
- Pentru eligibilitate, proiectele de sport trebuie sa se încadreze în 2 programe naţionale de utilitate publică "Promovarea sportului de performanţă" şi programul "Sportul pentru toţi", recunoscute de către Ministerul Tineretului şi Sportului.
- Se poate finanţa organizarea în Timişoara de competiţii şi evenimente sportive de anvergură, cu caracter regional, naţional, euroregional şi internaţional, care prezintă importanţă pentru municipiul Timişoara, în conformitate cu strategiile / planurile directoare locale de  cultură, tineret, sport, respectiv cu Programul TM 2021- Timişoara Capitală Europeană a Culturii, prin structuri sportive de drept public / de drept privat, constituite ca persoane juridice fără scop patrimonial, de tipul asociaţii şi fundaţii.

	Având în vedere apariţia ultimelor reglementări aduse prin Ordinul nr. 664/06.09.2018-emitent Ministerul Tineretului şi Sportului, privind finanţarea din fonduri publice a proiectelor şi programelor sportive, prevederile Legii nr.90/16.04.2018 pentru aprobarea Ordonanţei de Urgenţă a Guvernului nr. 38 /2017 privind modificarea şi completarea Legii educaţiei fizice şi sportului nr.69/2000, este necesară aprobarea unui nou Regulament privind finanţarea de la bugetul local a proiectelor iniţiate de către  structuri sportive de drept public,  unităţi şi instituţii de învăţământ,  alte organizaţii sportive din cadrul programelor sportive de utilitate publică. 
	Ordinul nr.664/2018 defineşte mai multe  programe de utilitate publică: "Promovarea sportului de performanţă" (P1), programul "Sportul pentru toţi" ( P2), programul ,, Redescoperă oina” (P4) şi programul ,, România în mişcare” (P5) în cadrul cărora Municipiul Timişoara poate finanţa din bugetul local proiecte de sport. Acestea au fost asimilate în cadrul noului Regulament.   
                                                                                         
În Art.2-alin.(2) din Ordinul nr.664/2018 se stipulează ” (2) Finanţarea programelor sportive, iniţiate de către organizaţiile sportive aşa cum sunt enumerate la art. 18^1 alin. (2) din Legea nr. 69/2000, cu modificările şi completările ulterioare, din cadrul programelor sportive de utilitate publică prevăzute la art. 1, se acordă în baza unei proceduri aprobate prin hotărâre a autorităţilor deliberative în conformitate cu dispoziţiile art. 67^1 alin. (3) din Legea nr. 69/2000, cu modificările şi completările ulterioare.”.
Având în vedere cele menţionate, în Regulamentul propus privind finanţarea de la bugetul local a proiectelor iniţiate de către  structuri sportive de drept public, unităţi şi instituţii de învăţământ,  alte organizaţii sportive din cadrul programelor sportive de utilitate publică , am cuprins:
      -   Programele sportive care pot fi finanţate din bugetul local;
      -   Domeniul de aplicare: Finanţarea se poate acorda următoarelor entităţi:
1.cluburi sportive de drept public înființate pe raza municipiului Timisoara, persoane juridice, deținătoare ale certificatului de identitate sportivă, în structură mono sau polisportivă; acestea sunt infiintate ca institutii publice in subordinea administratiei publice centrale, locale sau a institutiilor de invatamant superior de stat, si au drept obiect de activitate performanta, selectia, pregatirea si participarea la competitii interne si internationale; 
2.unităţi şi instituţii de învăţământ, înfiinţate pe raza municipiului Timisoara, pentru programe sportive derulate prin asociatii sportive scolare si universitare; 
3.Federaţia Sportului Şcolar şi Federaţia Sportului Universitar pentru programe sportive derulate în raza municipiului Timişoara;
4.federaţii sportive naţionale /Comitetul Olimpic şi Sportiv Român, alte organizaţii sportive, Direcţia Judeţeană pentru Sport şi Tineret Timiş, Inspectoratul Şcolar Judeţean Timiş pentru programe sportive de anvergură desfăşurate în raza municipiului Timişoara, care prezinta importanţă pentru comunitatea locală;
- Principii de atribuire a contractelor de finanţare;  
	- Eligibilitatea programelor/ proiectelor/ acţiunilor sportive;
- Condiţii privind nivelul de reprezentare sportivă a beneficiarilor finanţării;
            - Criterii şi condiţii de eligibilitate pentru structurile/ organizaţiile sportive;

	- Procedura de acordare a finanţării. Etapele procedurii de selecţie de proiecte. Depunerea proiectelor. Evaluarea şi selecţia proiectelor- Criterii de evaluare a proiectelor. Comunicarea rezultatelor selecţiei de proiecte. Aprobarea de către consiliul local a contribuţiilor financiare pe proiecte. 
- Procedura privind încheierea şi derularea contractului de finanţare;
- Procedura de raportare şi control. 
Regulamentul propus are următoarele anexe:
       - Anexa 1- Dosarul cu documentele privind susţinerea finanţării( Cererea de finanţare a solicitantului solicitării, alte documente necesare pentru eligibilitate);
       - Anexa 2. Contractul cadru de finanţare, cu anexele proprii: Anexa 2.1-acţiunile /activităţile din cadrul programului/proiectului sportiv; 
Anexa 2.2- Anexa cu bugetul acţiunilor/activităţilor din cadrul programului/proiectului sportiv Anexa 2.3- Obiective şi indicatori ai programului/ proiectului sportiv; Anexa 2.4- Bugetul de venituri şi cheltuieli ai programului/ proiectului sportiv.
- Anexa 3- Categorii de cheltuieli specifice şi, după caz, cuantumurile acestora, ce se pot efectua din contribuţia financiară de la bugetul local, pentru realizarea programelor/ proiectelor/acţiunilor sportive, de către structura sportivă/asociaţia/fundaţia care încheie un contract de finanţare nerambursabilă cu Municipiul Timişoara. Anexa este elaborată ţinând cont de prevederile HG 1447/2007 privind aprobarea Normelor financiare pentru activitatea sportivă, actualizată.
Având în vedere cele expuse mai sus, înaintăm pentru aprobare, prezentul raport de specialitate şi proiectul de hotărâre, prin care:

1.Se aprobă Regulamentul privind privind finanţarea de la bugetul local a proiectelor iniţiate de către  structuri sportive de drept public,  unităţi şi instituţii de învăţământ,  alte organizaţii sportive din cadrul programelor sportive de utilitate publică, conform Anexei 1 care face parte integrantă din  prezenta hotărâre.
2.Cu data intrării în vigoare a prezentei hotărâri de consiliu local îşi încetează aplicabilitatea HCLMT nr.264/04.07.2017.



	Viceprimar,                                                                    Şef Birou,  
            Dan Diaconu                                                                  Ioan-Mihai Costa                                                                  




       							                Consilier,
     	                                                                                        Florica Hongu

